section_heading: Povijest
paragraph_text: Područje Mire bilo je intenzivno obrađivano još za rimskih vremena, to se i danas vidi po rešetkastoj podjeli zemljišta. Neki tvrde da ime grada potječe od tornja (latinski: Mira) koji je služio u obrani teritorija. Pravo naselje nastalo je u srednjem vijeku kao luka za teglenice, na kanalu Riviera del Brenta, koji je povezivao Veneciju i Padovu. To se naselje izvorno zvalo Cazoxana. Ime Mira, prema drugoj pretpostavci, uzeto je po zaštitniku Sv. Nikoli, koji je rođen u maloazijskoj Miri.